Държавен вестник, бр. 46, 2007 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  46
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 173
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
нормативните актове, приет от ХL Народно съб-
рание на 31 май 2007 г.
Издаден в София на 5 юни 2007 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за изменение и допълнение на Закона за нор-
мативните актове (обн., ДВ, бр. 27 от 1973 г.;
изм., бр. 65 от 1995 г., бр. 55 от 2003 г.)
§ 1. В чл. 1 след думата “актове” се поставя
точка и текстът до края се заличава.
§ 2. Създава се чл. 1а:
“Чл. 1а. Нормативният акт съдържа общи
правила за поведение, които се прилагат към
индивидуално неопределен кръг субекти, има
нееднократно действие и се издава или приема
от компетентен държавен орган.”
§ 3. В чл. 2, ал. 1 думите “от закон или от
указ” се заменят с “или от закон”.
§ 4. Член 2а се отменя.
§ 5. В чл. 3 ал. 1 се изменя така:
“(1) Законът е нормативен акт, който уреж-
да първично или въз основа на Конституцията
обществени отношения, които се поддават на
трайна уредба, според предмета или субектите
в един или няколко института на правото или
техни подразделения.”
§ 6. В чл. 4 ал. 1 се изменя така:
“(1) Кодексът е нормативен акт, който уреж-
да обществените отношения, предмет на цял
клон на правната система или на обособен не-
гов дял.”
§ 7. Член 5 се отменя.
§ 8. В чл. 6, т. 2 думите “и указите” се зали-
чават.
§ 9. Член 7 се изменя така:
“Чл. 7. (1) Правилникът е нормативен акт,
който се издава за прилагане на закон в негова-
та цялост, за организацията на държавни и
местни органи или за вътрешния ред на тяхната
дейност.
(2) Наредбата е нормативен акт, който се
издава за прилагане на отделни разпоредби или
подразделения на нормативен акт от по-висока
степен.
 (3) Инструкцията е нормативен акт, с който
висшестоящ орган дава указания до подчинени
нему органи относно прилагане на нормативен
акт, който той е издал или чието изпълнение
трябва да осигури.”
§ 10. Създава се чл. 7а:
“Чл. 7а. Нормативен акт се издава и в случа-
ите, когато трябва да се приемат мерки на на-
ционално ниво, необходими за изпълнение и
прилагане на актове на Европейския съюз или
на международни договори, сключени от Евро-
пейските общности.”
§ 11. В чл. 9 се правят следните изменения и
допълнения:
1. Създава се нова ал. 2:
“(2) По изключение в случаите по чл. 7а в
разпоредба на нормативен акт или в прило-
жение към нея могат да се използват устано-
вени в международната практика означения
на друг език като кодове, индекси, класифи-
кации, образци на документи и други, както и
официални наименования на институции и на
издавани от тях официални документи, кога-
то това се налага по съображения за точност
и яснота.”
2. Досегашната ал. 2 става ал. 3.
§ 12. В чл. 15 се правят следните изменения
и допълнения:
1. Създава се нова ал. 2:
“(2) Ако нормативен акт противоречи на
регламент на Европейския съюз, прилага се
регламентът.”
2. Досегашната ал. 2 става ал. 3.
§ 13. В чл. 18, ал. 1 думите “социалистичес-
ките организации” се заменят с “юридичес-
ките лица”.
§ 14. Глава втора “Планиране на законопро-
ектите” с чл. 19—25 се отменя.
§ 15. Създава се нова глава трета с чл. 26—28:
“ Г л а в а  т р е т а
ИЗРАБОТВАНЕ НА ПРОЕКТИ
НА НОРМАТИВНИ АКТОВЕ
Чл. 26. (1) Изработването на проект на нор-
мативен акт се извършва при зачитане на прин-
ципите на обоснованост, стабилност, откритост
и съгласуваност.
(2) Преди внасянето на проект на нормати-
вен акт за издаване или приемане от компетент-
ния орган съставителят на проекта го публику-
ва на интернет страницата на съответната инс-
титуция заедно с мотивите, съответно доклада,
като на заинтересованите лица се предоставя
най-малко 14-дневен срок за предложения и
становища по проекта.
Чл. 27. (1) Министърът—вносител на про-
ект на нормативен акт, който подлежи на раз-
глеждане от Министерския съвет, го изпраща